ອັດຕາ ຄົນຫວ່າງງານ ໃນສະຫະລັດຫລຸດລົງ ແລະ ຕະຫຼາດຮຸ້ນດີຂື້ນ (ເບິ່ງວີດີໂອ)
ຕະຫລາດ​ຮຸ້ນສະຫະຣັດ ​ຖີບ​ຕົວສູງຂື້ນ​ ໃນ​ວັນ​ສຸກວານ​ນີ້ ຫລັງ​ຈາກພວກນັກ​ຊ່ຽວຊານ​ຂອງ​ລັດຖະບານ ​ໄດ້​ລາຍ​ງານວ່າ ມີວຽກການເຮັດເພີ່ມຂຶ້ນ
ຕະຫລາດຮຸ້ນສະຫະຣັດ ຖີີບຕົວສູງຂື້ນ ໃນວັນສຸກວານນີ້ຫລັງຈາກພວກນັກຊ່ຽວຊານ ຂອງລັດຖະບານໄດ້ລາຍງານການເຕີບໂຕຢ່າງເຂັ້ມແຂງຂອງວຽກງານ ແລະອັດຕາການ ຫວ່າງງານຫລຸດລົງ ກະຊວງແຮງງານຂອງສະຫະລັດໄດ້ກ່າວວ່າ ເສດຖະກິດໄດ້ຂະຫຍາຍຕົວເຮັດໃຫ້ມີວຽກ ງານເພີ້ມຂື້ນເຖິງ 243,000 ໜ້າວຽກໃນຂະນະດຽວກັນອັດຕາຄົນຫວ່າງງານຫລຸດລົງ ເຖິງ 2% ເປັນ 8 3 ເປີເຊັນ ມັນເປັນເດືອນທີ່ຫ້າຕິດຕໍ່ກັນມາທີ່ການຫວ່າງງານໄດ້ຫລຸດ ລົງ ແລະແມ່ນການເຕີບໂຕທີ່ເຂັ້ມແຂງສຸດໃນການເພີ່ມຂຶ້ນຂອງວຽກງານນັບຕັ້ງແຕ່ເດືອນ ເມສາປີກາຍນີ້ ຮຸ້ນ DowJones ໄດ້ຖີບໂຕຂຶ້ນສູ່ລະດັບສູງສຸດນັບແຕ່ປີ 2008 ເປັນຕົ້ນມາແລະລາຄານໍ້າ ມັນໄດ້ສູງຂື້ນຍ້ອນມີການຄາດຄະເນວ່າການເຕີບໂຕຂອງເສດຖະກິດຈະເຮັດໃຫ້ມີຄວາມ ຕ້ອງການດ້ານພະລັງງານ ຫຼາຍຂຶ້ນ ແລະຈະມີລາຄາແພງຂື້ນ ອັດຕາການຫວ່າງງານສູງເຮັດໃຫ້ເສດຖະກິດເປັນບັນຫາສຳຄັນສຸດໃນປີທີ່ມີການແຂ່ງຂັນ ເລືອກຕັ້ງປະທານາທິບໍດີ ປະທານາທິບໍດີສະຫະລັດ ທ່ານບາຣັກ ໂອບາມາ ກ່າວວ່າເສດ ຖະກິດກໍາລັງແຂງແຮງຂື້ນ ແຕ່ວ່າຍັງມີປະຊາຊົນອາເມຣິກັນຈຳນວນຫຼວງຫຼາຍທີ່ຍັງຫວ່າງ ງານຢູ່ ທ່ານໄດ້ຮຽກຮ້ອງໃຫ້ລັດຖະສະພາສະຫະລັດຈົ່ງເອົາມາດຕະການເພື່ອສືບຕໍ່ການ ຫລຸດພາສີເງິນເດືອນ ຊຶ່ງທ່ານກ່າວຕື່ມອີກວ່າມັນຈະຊ່ວຍຊຸກຍູ້ໃຫ້ມີວຽກງານເພີ້ມສູງ ຂື້ນອີກ ແຕ່ວ່າ ທ່ານມິດ ຣອມນີ ຈາກພັກຣີພັບບລິກັນ ກ່າວວ່າການຟື້ນໂຕຂອງເສດຖະກິດນັ້ນ ລ້າຊ້າກ່ວາປົກກະຕິ ແລະກ່າວອີກວ່າ ນະໂຍບາຍຂອງທ່ານໂອບາມາ ໄດ້ຖ່ວງດຶງຄວມ ກ້າວໜ້າ ທ່ານຣອມນີ ແມ່ນຜູ້ສະມັກເປັນປະທານາທິບໍດີ ທີ່ມີຄະແນນສຽງນໍາໜ້າຂອງ ພັກຣີພັບບລີກັນ ທີ່ພວມແຂ່ງຂັນເພື່ອໃຫ້ໄດ້ຮັບການແຕ່ງຕັ້ງເປັນຜູ້ຕາງ ໜ້າຂອງພັກ ເພື່ອແຂ່ງກັບທ່ານໂອບາມາ ໃນເດືອນພະຈິກຈະມາເຖິງນີ້